महिला नसबंदी शिविर में 35 महिलाओं के हुए आॅपरेशन
कस्बाकी सीएचसी पर सोमवार को महिला नसबंदी शिविर का आयोजन किया गया। शिविर में 41 महिलाओं ने नसबंदी आॅपरेशन कराने के लिए अपना पंजीयन कराया। शिविर एवं चिकित्सा प्रभारी डॉ.टीकाराम त्यागी ने बताया कि जांच के दौरान 6 महिलाओं को नसबंदी आॅपरेशन के उपयुक्त नहीं पाया गया। शिविर में 35 महिलाओं के नसबंदी आॅपरेशन सर्जन डॉ.अंजली अग्रवाल निष्चेतक डिप्टी सीएमएचओ डॉ.चेतराम मीणा द्वारा किए गए। चिकित्सा प्रभारी ने बताया कि शिविर मे मौके पर ही आॅपरेशन कराने वाली प्रत्येक महिला को 1400 रुपए प्रेरक को 200 रुपए का नगद भुगतान किया गया। वहीं, दूसरी तरफ सीएचसी पर नसबंदी आपरेशन कराने वाली महिलाओं एवं उनके परिजनों को शाम को सीएचसी पर रोशनी की व्यवस्था नहीं होने के कारण आवागमन में काफी परेशानी उठानी पड़ी। काफी लोग अपनी मोबाइल टार्चर के सहारे रोशनी कर काम करते नजर आए। ज्ञात रहे कि सीएचसी बसईनवाब का विद्युत कनेक्शन बिल बकाया होने पर धौलपुर डिस्काॅम के अधिकारियों ने काट रखा है। इस दौरान शिविर में डॉ.रामनरेश, ललित कटारा, गुड्डी, अग्नेश, गोपाल, राजेन्द्र, बृजेश शर्मा, हरिप्रसाद त्यागी, योगेश, शर्मा, प्रेम कुमार दीक्षित, हरिकिशन शर्मा आदि ने महत्वपूर्ण सहयोग किया।
hin_Deva hin_Deva